Title: Saradnja Univerziteta u Nišu i Unirveziteta Đao Tong iz Šangaja
Author: Tima
Last saved by: Goran Stojic

UNIVERZITET U NIŠU ŠIRI MEĐUNARODNU SARADNJU

             Počinje saradnja niškog i Univerziteta iz Šangaja

*Sporazum koji je potpisan u Srpskoj akademiji nauka i umetnosti u Beogradu predviđa institucionalne okvire za sprovođenje međusobne akademske i naučne razmene tri srpska univerziteta sa Šangajskim univerzitetom uz finansijsku i organizacijsku podršku Min istarstva nauke i tehnološkog razvoja i kineskog partnera

             Potpisivanjem multilateralnog sporazuma sa Univerzitetom Đao Tong iz Šangaja, Univerzitet u Nišu je dobio još jednog kineskog partnera. Sporazum o saradnji sa kineskim Univerzitetom, potpisali su ministar prosvete, nauke i tehnološkog razvoja Srbije Mladen Šarčević, rektor Univerziteta u Nišu profesor dr Dragan Antić i predstavnici Univerziteta u Beogradu i Univerziteta u Novom Sadu, sa potpredsednicom za obrazovanje i međunarodne odnose Univerziteta Đao Ton u Šangaju Ksuemin Ksu,  u utorak, 4. decembra, u Srpskoj akademiji nauka i umetnosti u Beogradu. Ovo je, pored Univerziteta u Pekingu,  drugi kineski univerzitet sa kojim je  Univerzitet u Nišu ima ugovor o saradnji.
          Sporazum predviđa institucionalne okvire za sprovođenje međusobne akademske i naučne razmene tri srpska univerziteta sa šangajskim Univerzitetom, uz finansijsku i organizacionu podršku Ministarstva prosvete, nauke i tehnološkog razvoja i kineskog partnera.
        Razmena studenata u trajanju do jednog semestra na studijskim programima osnovnih studija iz oblasti matematike, fizike, poljoprivrede i menadžmenta, jedna je od stavki buduće saradnje, uz mogućnost njenog proširivanja i na druge akademske oblasti u budućnosti. Razmena će se sprovoditi u sklopu programa akademske mobilnosti, kojim je predviđeno i međusovno priznavanje bodova stečenih tokom boravka na partnerskim univerzitetima.
         Takođe je planirano i obostrano finansiranje troškove ishrane i smeštaja studenata koji će biti na razmeni u Srbiji i Kini, navodi se u saopštenju Ministarstva prosvete.

                                                                                                  V.P.
LEG:MULTILATERARNI SPORAZUM:Drugi kineski univerzitet sa kojim je niški uspostavio saradnju

(Projekat “Nišlije se uključuju u odlučivanje” sufinansiran iz budžeta grada Niša)